ddrg/super_eurlex huggingface dataset:
Úradný vestník L 072 , 13/03/1985 S. 0024 - 0024

Fínske špeciálne vydanie: Kapitola 3 Zväzok 18 S. 0130

Španielske špeciálne vydanie: Kapitola 03 Zväzok 34 S. 0009

Švédske špeciálne vydanie: Kapitola 3 Zväzok 18 S. 0130

Portugalské špeciálne vydanie Kapitola 03 Zväzok 34 S. 0009



Nariadenie Komisie (EHS) č. 631/85 z 12. marca 1985, ktorým sa tretíkrát mení a dopĺňa nariadenie (EHS) č. 32/82 stanovujúce podmienky poskytovania osobitných vývozných náhrad na hovädzie a teľacie mäso KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené Aktom o pristúpení Grécka, najmä na jeho článok 18(6), keďže nariadenie Komisie (EHS) č. 32/82 [2], naposledy zmenené a doplnené nariadením (EHS) č. 2304/82 [3], definuje podmienky poskytovania osobitných vývozných náhrad v sektore hovädzieho a teľacieho mäsa; keďže s cieľom zabrániť akejkoľvek zámene je ustanovené, že príslušné výrobky nesmú byť predmetom operácií ustanovených v bode 2, 3 a 4 článku 4 (5) nariadenia Komisie (EHS) č. 798/80 z 31. marca 1980, ktoré ustanovuje všeobecné pravidlá týkajúce sa platieb vývozných náhrad vopred a kladných vyrovnávacích dávok vo vzťahu k poľnohospodárskym výrobkom [4], naposledy zmeneného a doplneného nariadením (EHS) č. 1663/81 [5]; keďže však z dôvodov obchodných zvyklostí je vhodné povoliť balenie príslušných výrobkov za podmienky, že identifikačné znaky alebo odtlačok pečiatky zostanú na každom výrobku zreteľne viditeľné z vonkajšej strany obalu, aby sa zabránilo akejkoľvek zámene; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 K druhému pododseku článku 2 ods. 2 nariadenia (EHS) č. 32/82 sa dopĺňa toto: "Príslušné orgány však môžu schváliť balenie výrobkov za podmienky, že identifikačné znaky alebo odtlačok pečiatky na každom výrobku uvedenom v článku 3 ods. 2 zostanú stále viditeľné." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. marca 1985 Za Komisiu Frans Andriessen podpredseda [1] Ú. v. ES L 148, 28.6.1968, s. 24. [2] Ú. v. ES L 4, 8.1.1982, s. 11. [3] Ú. v. ES L 246, 21.8.1982, s. 9. [4] Ú. v. ES L 87, 1.4.1980, s. 42. [5] Ú. v. ES L 166, 24.6.1981, s. 9. --------------------------------------------------
Úradný vestník L 139 , 27/05/1985 S. 0020 - 0020

Španielske špeciálne vydanie: Kapitola 03 Zväzok 34 S. 0247

Portugalské špeciálne vydanie Kapitola 03 Zväzok 34 S. 0247

Fínske špeciálne vydanie: Kapitola 3 Zväzok 18 S. 0182

Švédske špeciálne vydanie: Kapitola 3 Zväzok 18 S. 0182



Nariadenie Komisie (EHS) č. 1365/85 z 24. mája 1985, ktorým sa menia a dopĺňajú nariadenia (EHS) č. 2191/81 a (EHS) č. 2192/81, pokiaľ ide o poskytovanie finančnej pomoci pre maslo KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1298/85 [2], a najmä na jeho článok 12 (3), keďže nariadenia Komisie (EHS) č. 2191/81 [3] a (EHS) č. 2192/81 [4], naposledy zmenené a doplnené nariadením (EHS) č. 1375/84 [5], stanovilo výšku finančnej pomoci na nákup masla neziskovými inštitúciami a organizáciami a armádami a podobnými silami členských štátov; keďže vzhľadom na trhové trendy sa zdá byť potrebným upraviť výšku tejto finančnej pomoci; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 2 (1) nariadenia (EHS) č. 2191/81 a v článku 2 (1) nariadenia (EHS) č. 2192/81 sa "157 ECU" v každom jednotlivo týmto nahrádza "150,5 ECU". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. júna 1985. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. mája 1985 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 137, 27.5.1985, s. 5. [3] Ú. v. ES L 213, 1.8.1981, s. 20. [4] Ú. v. ES L 213, 1.8.1981, s. 24. [5] Ú. v. ES L 132, 18.5.1984, s. 30. --------------------------------------------------
Úradný vestník L 193 , 25/07/1985 S. 0001 - 0001

Fínske špeciálne vydanie: Kapitola 3 Zväzok 19 S. 0003

Španielske špeciálne vydanie: Kapitola 03 Zväzok 36 S. 0109

Švédske špeciálne vydanie: Kapitola 3 Zväzok 19 S. 0003

Portugalské špeciálne vydanie Kapitola 03 Zväzok 36 S. 0109



Nariadenie Rady (EHS) č. 2039/85 z 23. júla 1985, ktorým sa mení a dopĺňa nariadenie (EHS) č. 1784/77 o certifikácii chmeľu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené aktom o pristúpení z roku 1979, a najmä na jeho článok 2 ods. 4, so zreteľom na návrh Komisie, keďže nariadenie (EHS) č. 1784/77 [2], naposledy zmenené a doplnené nariadením (EHS) č. 3041/79 [3], ustanovuje všeobecné pravidlá súvisiace s certifikáciou; keďže články 4 a 5 uvedeného nariadenia ustanovujú, že každý balík a certifikát je označený údajmi o odrode alebo odrodách chmeľu; keďže túto požiadavku nemožno splniť v prípade experimentálnych odrôd, ktoré sa musia príležitostne uviesť na trh, kde sa uvedené výrobky vo veľkom rozsahu testujú v pivovarníckom priemysle; keďže by sa do vyššie uvedeného nariadenia mali doplniť ustanovenia súvisiace s opisom uvedeného chmeľu na balíkoch a v certifikátoch, PRIJALA TOTO NARIADENIE: Článok 1 Do nariadenia (EHS) č. 1784/77 sa vkladá tento článok: "Článok 5a V prípade chmeľu z experimentálnych odrôd vo vývoji a vyrobeného výskumným ústavom vo svojich vlastných priestoroch alebo výrobcom v mene takého ústavu, možno údaje o odrode alebo odrodách uvedených v článku 4 písm. b) a článku 5 ods. 1 písm. f) nahradiť názvom alebo číslom charakteristickým pre príslušnú odrodu." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. júla 1985 Za Radu predseda J. Poos [1] Ú. v. ES L 175, 4.8.1971, s. 1. [2] Ú. v. ES L 200, 8.8.1977, s. 1. [3] Ú. v. ES L 343, 31.12.1979, s. 4. --------------------------------------------------
Úradný vestník L 167 , 27/06/1985 S. 0026 - 0027

Fínske špeciálne vydanie: Kapitola 2 Zväzok 4 S. 0065

Španielske špeciálne vydanie: Kapitola 02 Zväzok 13 S. 0226

Švédske špeciálne vydanie: Kapitola 2 Zväzok 4 S. 0065

Portugalské špeciálne vydanie Kapitola 02 Zväzok 13 S. 0226



Nariadenie Komisie (EHS) č. 1748/85 z 25. júna 1985 o postupe pre stanovenie obsahu tuku kukuričnej múky, ktorá patrí do podpoložky 11.01 E a kukuričnej krupice a hrubej kukuričnej múky, ktorá patrí do podpoložky 11.02 A V Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré majú byť prijaté s cieľom jednotného uplatňovania nomenklatúry Spoločného colného sadzobníka [1], naposledy zmenené a doplnené nariadením (EHS) č. 2055/84 [2], najmä na jeho článok 3, keďže s cieľom zabezpečiť jednotné uplatňovanie nomenklatúry Spoločného colného sadzobníka, je potrebné prijať ustanovenia týkajúce sa zatrieďovania kukuričnej múky a kukuričnej krupice a hrubej kukuričnej múky; keďže podľa podpoložiek 11.01 E a 11.02 A V nomenklatúry Spoločného colného sadzobníka, ktorý tvorí prílohu nariadenia Rady (EHS) č. 950/68 [3], naposledy zmeneného a doplneného nariadením (EHS) č. 3400/84 [4], je kukuričná múka a kukuričná krupica a hrubá kukuričná múka zatrieďovaná podľa obsahu tuku; keďže je potrebné definovať metódu pre stanovenie obsahu tuku; keďže po štúdiách, ktoré boli vykonané sa zdá, že najlepšie záruky poskytuje postup ustanovený v prílohe tohto nariadenia; keďže opatrenia ustanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Obsah tuku kukuričnej múky, ktorá patrí do podpoložky11.01 E a kukuričnej krupice a hrubej kukuričnej múky ktorá patrí do podpoložky 11.02 A V Spoločného colného sadzobníka sa stanoví v súlade s postupom ustanoveným v prílohe. Článok 2 Toto nariadenie nadobúda účinnosť v nasledujúci deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júna 1985 Za Komisiu Cockfield podpredseda [1] Ú. v. ES L 14, 21.1.1969, s. 1. [2] Ú. v. ES L 191, 19.7.1984, s. 1. [3] Ú. v. ES L 172, 22.7.1968, s. 1. [4] Ú. v. ES L 320, 10.12.1984, s. 1. -------------------------------------------------- PRÍLOHA Postup pre stanovenie obsahu tuku kukuričnej múky, ktorá patrí do podpoložky 11.01 E a kukuričnej krupice a hrubej kukuričnej múky, ktorá patrí do podpoložky 11.02 A V Spoločného colného sadzobníka KUKURIČNÁ MÚKA Metóda analýzy, ktorá sa má použiť, je uvedená v prílohe I (metóda A) smernice Komisie 84/4/EHS (Ú. v. ES L 15, 18.1.1984, s. 29). KUKURIČNÁ KRUPICA A HRUBÁ KUKURIČNÁ MÚKA Vzorku treba pomlieť tak, aby viac ako 90 % z nej prepadlo sitom s veľkosťou oka 500 mikrónov a 100 % prepadlo sitom s veľkosťou oka 1000 mikrónov. Metóda analýzy, ktorá sa má použiť je uvedená v prílohe I (metóda A) smernice Komisie 84/4/EHS. --------------------------------------------------
Úradný vestník L 078 , 21/03/1985 S. 0013 - 0013

Fínske špeciálne vydanie: Kapitola 2 Zväzok 4 S. 0057

Španielske špeciálne vydanie: Kapitola 02 Zväzok 13 S. 0101

Švédske špeciálne vydanie: Kapitola 2 Zväzok 4 S. 0057

Portugalské špeciálne vydanie Kapitola 02 Zväzok 13 S. 0101



Nariadenie Komisie (EHS) č. 717/85 z 19. marca 1985 o zaradení tovarov do podpoložky 17.04 D I Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré treba prijať na jednotné uplatňovanie nomenklatúry Spoločného colného sadzobníka [1], naposledy zmenené a doplnené nariadením (EHS) č. 2055/84 [2], a najmä na jeho článok 3, keďže, s cieľom zabezpečiť jednotné uplatňovanie nomenklatúry Spoločného colného sadzobníka, sa musia prijať opatrenia o klasifikácii pastiliek proti kašľu a podráždeniu hrdla s týmto zložením (percentá hmotnosti): —sacharóza, glukóza a karamel: | 99,5, | —kafor: | 0,007, | —mentol: | 0,207, | —eukalyptol: | 0,069, | —peruánsky balzam: | 0,003, | —tymol: | 0,069, | —benzylalkohol: | 0,138; | keďže položka č. 17.04 Spoločného colného sadzobníka pripojeného k nariadeniu Rady (EHS) č. 950/68 [3], naposledy zmenenému a doplnenému nariadením (EHS) č. 483/85 [4], uvádza cukrovinky, neobsahujúce kakao; keďže položka č. 30.03 uvádza lieky (vrátane veterinárnych liekov); keďže príslušný výrobok obsahuje aromatické látky, ktoré môžu taktiež mať medicínske vlastnosti, ale vzhľadom na malé množstvo týchto látok, nemožno tieto výrobky považovať za lieky v zmysle poznámky 1 ku kapitole 30; keďže položka č. 30.03 sa preto nezohľadňuje; keďže tento výrobok má charakteristické znaky cukroviniek, neobsahujúcich kakao, a musí byť preto zaradený do tejto položky, keďže v tejto položke by sa mala zvoliť podpoložka 17.04 D I; keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Pastilky proti kašľu a podráždeniu hrdla s týmto zložením (percentá hmotnosti): —sacharóza, glukóza a karamel: | 99,5, | —kafor: | 0,007, | —mentol: | 0,207, | —eukalyptol: | 0,069, | —peruánsky balzam: | 0,003, | —tymol: | 0,069, | —benzylalkohol: | 0,138, | sa zaraďujú do podpožky spoločného colného sadzobníka: 17.04 Cukrovinky, neobsahujúce kakao: D. Ostatné: I. Neobsahujúce mliečne tuky alebo obsahujúce menej než 1,5 % hmotnosti takýchto tukov. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie ja záväzné vo svojej celistvosti a je priamo uplatniteľné vo všetkých členských štátoch. V Bruseli 19. marca 1985 Za Komisiu Cockfield podpredseda [1] Ú. v. ES L 14, 21.1.1969, s. 1. [2] Ú. v. ES L 191, 19.7.1984, s. 1. [3] Ú. v. ES L 172, 22.7.1968, s. 1. [4] Ú. v. ES L 59, 27.2.1985, s. 14. --------------------------------------------------
Úradný vestník L 108 , 25/04/1986 S. 0001 - 0001

Fínske špeciálne vydanie: Kapitola 11 Zväzok 11 S. 0253

Švédske špeciálne vydanie: Kapitola 11 Zväzok 11 S. 0253



Nariadenie Rady (EHS) č. 1196/86 z 22. apríla 1986 o uzatvorení Dohody o obchodnej, hospodárskej a rozvojovej spolupráci medzi Európskym hospodárskym spoločenstvom a Pakistanskou islamskou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 235, so zreteľom na návrh Komisie [1], so zreteľom na stanovisko Európskeho parlamentu [2], keďže na dosiahnutie cieľov spoločenstva v oblasti vonkajších hospodárskych vzťahov by sa mala Dohoda o obchodnej, hospodárskej a rozvojovej spolupráci medzi Európskym hospodárskym spoločenstvom a Pakistanskou islamskou republikou schváliť; keďže sa zdá, že určité opatrenia hospodárskej spolupráce predpokladané v dohode presahujú právomoci stanovené Zmluvou v oblasti spoločnej obchodnej politiky a že by sa teda taktiež malo využiť ustanovenie článku 235, PRIJALA TOTO NARIADENIE: Článok 1 Dohoda o obchodnej, hospodárskej a rozvojovej spolupráci medzi Európskym hospodárskym spoločenstvom a Pakistanskou islamskou republikou sa týmto schvaľuje v mene spoločenstva. Text dohody je priložený k tomuto nariadeniu. Článok 2 Predseda Rady predloží oznámenie, ktoré ustanovuje článok 10 dohody [3]. Článok 3 Komisia za pomoci predstaviteľov členských štátov zastupuje spoločenstvo v rámci spoločnej komisie ustanovenej článkom 8 dohody. Článok 4 Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 22. apríla 1986 Za Radu predseda H. Van Den Broek [1] Ú. v. ES C 81, 29.3.1985, s. 3. [2] Ú. v. ES C 88, 14.4.1986. [3] Generálny sekretariát Rady uverejní dátum nadobudnutia účinnosti dohody v Úradnom vestníku Európskych spoločenstiev. --------------------------------------------------
Úradný vestník L 107 , 24/04/1986 S. 0001 - 0001

Fínske špeciálne vydanie: Kapitola 3 Zväzok 20 S. 0200

Švédske špeciálne vydanie: Kapitola 3 Zväzok 20 S. 0200



Nariadenie Rady (EHS) č. 1174/86 z 21. apríla 1986, ktoré mení a dopĺňa nariadenie (EHS) č. 706/73 týkajúce sa úprav spoločenstva v obchode s poľnohospodárskymi výrobkami, uplatniteľných na Normandské ostrovy a na ostrov Man RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení z roku 1972, najmä na jeho tretí pododsek článku 1 ods. 2 protokolu 3, so zreteľom na návrh Komisie, keďže určité veterinárne ustanovenia týkajúce sa Severného Írska a vzťahujúce sa na slintačku a krívačku a obchod so živými zvieratami, čerstvým mäsom a mäsovými výrobkami sa zliberalizovali; keďže nariadenie (EHS) č. 706/73 [1] spojilo Normandské ostrovy a ostrov Man na účely veterinárneho sektora so Severným Írskom; keďže na minimalizáciu nebezpečenstva choroby je potrebné dovoliť týmto ostrovom, aby dodržiavali ich veterinárne pravidlá v súvislosti so slintačkou a krívačkou, ktoré sú v platnosti doteraz, PRIJALA TOTO NARIADENIE: Článok 1 Článok 3 nariadenia (EHS) č. 706/73 sa týmto nahrádza takto: "Článok 3 Od 1. septembra 1973 sa ustanovenia Komisie v týchto oblastiach: - veterinárna legislatíva - legislatíva zdravia zvierat - legislatíva zdravia rastlín - obchodovanie so semenami a semenáčmi - legislatíva v oblasti výživy - legislatíva krmovín - normy kvality a obchodu budú uplatňovať za takých istých podmienok ako v Spojenom Kráľovstve, na výrobky uvedené v článku 1, ktoré sú dovezené na ostrovy alebo vyvezené z ostrovov do spoločenstva. Normandské ostrovy a ostrov Man môžu si však ponechať v súvislosti s obchodom so živými zvieratami, čerstvým mäsom a mäsovými výrobkami špecifické ustanovenia vo vzťahu k slintačke a krívačke, ktoré uplatňujú pri dovoze. Tieto ustanovenia nebudú viac obmedzujúce ako tie, ktoré sú v platnosti z 30. septembra 1985." . Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxembursku 21. apríla 1986 Za Radu predseda G. Braks [1] Ú. v. ES L 68, 15.3.1973, s. 1. --------------------------------------------------
Official Journal L 311 , 06/11/1986 P. 0016 - 0016

Finnish special edition: Chapter 3 Volume 22 P. 0039

Swedish special edition: Chapter 3 Volume 22 P. 0039



NARIADENIE KOMISIE (EHS) č. 3393/86 z 5. novembra 1986, ktorým sa po mení a dopĺňa nariadenie (EHS) č. 2730/81, ktorým sa ustanovuje zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968, o spoločnej organizácii trhu s mliekom a mliečnymi výrobkami1, v znení nariadenia (EHS) č. 1335/862, najmä jeho článkov 13 ods. 3 a 17 ods. 4, keďže nariadenie Komisie (EHS) č. 2730/813, v znení nariadenia (EHS) č. 2877/854, ustanovilo zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov; keďže vo svetle posledných dostupných informácií o obchodných postupoch dotknutých krajín a o úradnej podstate spomínaných agentúr, by sa malo toto nariadenie zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (EHS) č. 2730/81 sa zoznam oprávnených organizácií v Jordánsku a Tunisku mení a doplňuje nasledujúcimi organizáciami: Krajina Oprávnená organizácia "Jordánsko Civil Service Consumer Corporation Ein Ghazal - Amman P. O. BOX 9706 Amman Jordan Armed Forces-HQ Abdali - Amman P. O. BOX 79 Amman Jordan Diary Company Rusa` yfi - Zarqa P. O. BOX 45 Rusa` yfi P. O. BOX 6474 Amman Ministry of Supply Amman - Shmeisani P. O. BOX 830 Amman Military Consumer Corporation Amman-Jebel Al Weibdeh P. O. BOX 9030 Amman Tunisko Centrale Laitire Tunisie lait SA 4040 Sidi Bou Ali Office des Terres Domaniales Direction de la Production Animale 43 rue d`Iran Tunis Société tunisiene de l`industrie laitire 24, avenue de France Tunis" Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. novembra 1986 Za Komisiu Frans ANDRIESSEN podpredseda Komisie 1 Ú. v. ES L 148, 28.6.1968, s. 13. 2 Ú. v. ES L 119, 8.5.1986, s. 19. 3 Ú. v. ES L 272, 26.9.1981, s. 25. 4 Ú. v. ES L 277, 17.10.1985, s. 12.
Úradný vestník L 316 , 11/11/1986 S. 0009 - 0009

Fínske špeciálne vydanie: Kapitola 3 Zväzok 22 S. 0043

Švédske špeciálne vydanie: Kapitola 3 Zväzok 22 S. 0043



Nariadenie Komisie (EHS) č. 3425/86 z 10. novembra 1986, ktorým sa mení a dopĺňa nariadenie (EHS) č. 2388/84 o osobitných podrobných pravidlách na uplatňovanie vývozných náhrad v prípade niektorých konzervovaných výrobkov z hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnom organizovaní trhu s hovädzím a teľacím mäsom [1], naposledy zmenené a doplnené nariadením (EHS) č. 3768/85 [2], najmä na jeho článok 18 (6), keďže nariadenie Komisie (EHS) č. 2388/84 [3], naposledy zmenené a doplnené nariadením (EHS) č. 1032/86 [4], ustanovilo, že na niektoré konzervované výrobky, ktoré spĺňajú podmienky ustanovené v uvedenom nariadení a sú vyvážané do tretích krajín, sa budú uplatňovať osobitné náhrady, ak sú vyrábané v súlade s opatreniami ustanovenými v článku 4 nariadenia Rady (EHS) č. 565/85 [5]; keďže na základe skúseností získaných od nadobudnutia účinnosti tohto nariadenia by mala byť maximálna hmotnosť týchto konzervovaných výrobkov zvýšená z 500 na 2500 gramov; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE Článok 1 Tretia zarážka článku 2 nariadenia (EHS) č. 2388/84 sa nahrádza takto: "— byť uložené do konzerv s jednotkovou hmotnosťou nepresahujúcou 2500 gramov čistej hmotnosti." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 3. novembra 1986. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 10. novembra 1986 Za Komisiu Frans Andriessen podpredseda [1] Ú. v. ES L 148, 28.6.1968, s. 24. [2] Ú. v. ES L 362, 31.12.1985, s. 8. [3] Ú. v. ES L 221, 18.8.1984, s. 28. [4] Ú. v. ES L 95, 10.4.1986, s. 17. [5] Ú. v. ES L 62, 7.3.1980. s. 5. --------------------------------------------------